CELEX: 32006D0852
Language: lt
Date: 1164672000000
Title: 2006/852/EB: 2006 m. lapkričio 28 d. Tarybos sprendimas, iš dalies keičiantis Sprendimą 1999/70/EB dėl nacionalinių centrinių bankų išorės auditorių Banka Slovenije išorės auditoriaus atžvilgiu

29.11.2006   
            
            
               LT
            
            
               Europos Sąjungos oficialusis leidinys
            
            
               L 331/19
            
         
      TARYBOS SPRENDIMAS
   
   2006 m. lapkričio 28 d.
   iš dalies keičiantis Sprendimą 1999/70/EB dėl nacionalinių centrinių bankų išorės auditorių Banka Slovenije išorės auditoriaus atžvilgiu
   (2006/852/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutarties Protokolą dėl Europos centrinių bankų sistemos ir Europos centrinio banko statuto, ypač į jo 27.1 straipsnį,
   atsižvelgdama į 2006 m. spalio 9 d. Europos centrinio banko rekomendaciją ECB/2006/14 Europos Sąjungos Tarybai dėl Banka Slovenije išorės auditorių (1),
   kadangi:
   
               (1)
            
            
               Europos centrinio banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB Valdančioji taryba ir tvirtina Europos Sąjungos Taryba.
            
         
               (2)
            
            
               Remiantis 2006 m. liepos 11 d. Tarybos sprendimo 2006/495/EB pagal Sutarties 122 straipsnio 2 dalį dėl bendros valiutos įvedimo Slovėnijoje 2007 m. sausio 1 d. (2) 1 straipsniu, Slovėnija dabar tenkina būtinas sąlygas įsivesti eurą, o Slovėnijai taikyta leidžianti nukrypti nuostata, nurodyta 2003 m. Stojimo akto (3) 4 straipsnyje, turėtų būti panaikinta nuo 2007 m. sausio 1 d.
            
         
               (3)
            
            
               Panaikinus Slovėnijai taikytą leidžiančią nukrypti nuostatą, ECB Valdančioji taryba rekomendavo, kad Taryba Deloitte & Touche revizija d.o.o. patvirtintų Banka Slovenije išorės auditoriais 2007 ir 2008 finansiniams metams, pradedant 2007 finansiniais metais.
            
         
               (4)
            
            
               Reikėtų vadovautis ECB Valdančiosios tarybos rekomendacija ir atitinkamai iš dalies pakeisti Sprendimą 1999/70/EB (4),
            
         NUSPRENDĖ:
   1 straipsnis
   Sprendimo 1999/70/EB 1 straipsnis papildomas šia dalimi:
   
      „13.   Deloitte & Touche revizija d.o.o. patvirtinama Banka Slovenije išorės auditoriais 2007 ir 2008 finansiniams metams.“
   
   2 straipsnis
   Apie šį sprendimą pranešama ECB.
   3 straipsnis
   Šis sprendimas skelbiamas Europos Sąjungos oficialiajame leidinyje.
   
      Priimta Briuselyje, 2006 m. lapkričio 28 d.
      
         
            Tarybos vardu
         
         
            Pirmininkas
         
         E. HEINÄLUOMA
         
      
   
   
      (1)  OL C 257, 2006 10 25, p. 19.
   
      (2)  OL L 195, 2006 7 15, p. 25.
   
      (3)  OL L 236, 2003 9 23, p. 33.
   
      (4)  OL L 22, 1999 1 29, p. 69. Sprendimas su paskutiniais pakeitimais, padarytais Sprendimu 2006/476/EB (OL L 188, 2006 7 1, p. 7).